a.

Sistemi u tagħmir akustiċi marittimi u komponenti ddisinjati apposta għalihom, kif ġej: 1. Sistemi attivi (li jittrażmettu jew jittrażmettu u jirċievu), tagħmir u komponenti ddisinjati apposta għalihom, kif ġej: Nota: 6A001.a.1. ma jikkontrollax it-tagħmir kif ġej: a. Skandalji tal-fond li jaħdmu vertikalment taħt l-apparat, li ma fihomx funzjoni ta’ skennjar li teċċedi ± 20°, u limitati sabiex ikejlu l-fond tal-ilma, id-distanza ta’ oġġetti taħt wiċċ l-ilma jew midfunin jew għat-tfittxija tal-ħut; b. Sinjalaturi akustiċi, kif ġej: 1. Sinjalaturi akustiċi ta’ emerġenza; 2. Trażmettituri ta’ impulsi ddisinjati apposta għar-rilokazzjoni jew għar-ritorn f’pożizzjoni taħt wiċċ l-ilma. a. Tagħmir akustiku ta' idrografija ta' qiegħ il-baħar kif ġej: 1. Tagħmir tal-wiċċ ta’ idrografija tal-bastimenti ddisinjat sabiex isiru mapep topografiċi ta’ qiegħ il-baħar u li jkollu dan kollu li ġej: a. Iddisinjat sabiex jieħu kejl f’angolu li jeċċedi 20° mill-vertikali; b. Iddisinjat sabiex ikejjel it-topografija ta’ qiegħ il-baħar f’fond li jeċċedi 600 m; c. 'Riżoluzzjoni ta' skandaljar' ta' inqas minn 2; kif ukoll d. ‘Titjib’ tal-preċiżjoni tal-fond permezz tal-kumpens għal dan kollu li ġej: 1. Moviment tas-sensur akustiku; 2. Propagazzjoni fl-ilma mis-sensur għal qiegħ il-baħar u lura; 3. Veloċità tal-ħoss lejn is-sensur; Noti Tekniċi 1. ‘Riżoluzzjoni ta' skandaljar’ hija l-wisa’ tar-radda (fi gradi) diviża bl-għadd massimu ta’ skandaljar għal kull radda. 2. It-'titjib' tinkludi l-abbiltà li tikkumpensa b'mezzi esterni. 2. Tagħmir ta' idrografija taħt wiċċ il-ilma ddisinjat sabiex isiru mapep topografiċi ta' qiegħ il-baħar u li jkollu xi wieħed minn dan li ġej: Nota Teknika: Il-klassifikazzjoni tal-pressa tas-sensur akusitiku tiddermina l-klassifikazzjoni tal-fond tat-tagħmir speċifikat f’6A001.a.1.a.2. a. Għandu dan kollu li ġej: 1. Iddisinjat jew immodifikat biex jopera f'fond ta' aktar minn 300 m; kif ukoll 2. 'Rata ta' skandaljar' akbar minn 3,800 m/s; jew Nota Teknika: Ir-'Rata ta' skandaljar' hija l-prodott tal-veloċità massima (m/s) li fiha jista' jopera s-sensur u l-għadd massimu ta' skandaljar għal kull radda jekk wieħed jassumi kopertura ta' 100 %. Għal sistemi li jipproduċu skandaljar f’żewġ direzzjonijiet (3D sonars), il-massimu ta’ ‘Rata ta' skandaljar’ f’kull direzzjoni għandha tintuża b. Tagħmir għall-istħarriġ, mhux speċifikat f’6A001.a.1.a.2.a., li għandu dan kollu li ġej: 1. Iddisinjat jew modifikat biex jopera f'fond ta' aktar minn 100 m; 2. Iddisinjati sabiex jieħdu kejl f'angolu ta' aktar minn 20° mill-vertikali; 3. Li għandhom xi wieħed minn dan li ġej: a. Frekwenza operattiva taħt it-350 kHz; jew b. Iddisinjat sabiex ikejjel it-topografija ta’ qiegħ il-baħar lil hinn minn 200 m mis-sensur akustiku; kif ukoll 4. 'Titjib' tal-preċiżjoni tal-fond permezz ta' kumpens għal dan kollu li ġej: a. Moviment tas-sensur akustiku; b. Propagazzjoni fl-ilma mis-sensur għal qiegħ il-baħar u lura; kif ukoll c. Veloċità tal-ħoss lejn is-sensur; 3. Sonar ta' Skennjar Laterali (SSL) jew Sonar b'Apertura Sintetika (SAS) iddisinjat għall-immaġni ta' qiegħ il-baħar u li jkollu dan kollu li ġej, u ddisinjat speċifikament biex jittrażmetti u jirċievi matriċijiet akustiċi appost għalih: a. Iddisinjat jew modifikat biex jopera f’fond ta’ aktar minn 500 m; b. 'Rata ta' kopertura tal-erja' ta' aktar minn 570 m2/s waqt li jopera fl-iskala massima li jista' jopera biha b'riżoluzzjoni tul ir-rotta' ta' inqas minn 15 cm; kif ukoll c. ‘Riżoluzzjoni minn naħa għal oħra tar-rotta’ ta’ inqas minn 15 cm; Noti Tekniċi 1. Ir-'rata ta' kopertura tal-erja' (m 2 /s) hija darbtejn aktar mill-prodott tal-iskala massima tas-sonar (m) u l-veloċità massima (m/s) li biha jopera s-sensur f'dik il-medda. 2. Ir-'riżoluzzjoni tul ir-rotta' (cm), għal SSL biss, hija l-prodott tal-wisa' tar-raġġi (fi gradi) bħala ażimut (orizzontali) u l-iskala tas-sonar (m) u 0,873. 3. 'Ir-riżoluzzjoni minn naħa għal oħra tar-rotta' (cm) hija 75 diviżi mill-wisa' tal-banda tas-sinjal (kHz). b. Is-sistemi jew il-matriċijiet li jittrażmettu u jirċievu, iddisinjati għad-detezzjoni jew il-lokalizzazzjoni ta' oġġetti, li jkollhom xi waħda minn dawn li ġejin: 1. Frekwenza ta’ trażmissjoni taħt l-10 kHz; 2. Livell ta' pressjoni tal-ħoss li jaqbeż il-224 dB (referenza 1 μPa f'1 m) għal tagħmir bi frekwenza operattiva fil-medda minn 10 kHz sa 24 kHz inklużi; 3. Livell ta' pressjoni tal-ħoss li jaqbeż il-235 dB (referenza 1 μPa f'1 m) għal tagħmir bi frekwenza operattiva fil-medda bejn 24 kHz u 30 kHz; 4. Li jsawru raġġi ta’ inqas minn 1° fuq kull assi u bi frekwenza operattiva ta’ inqas minn 100 kHz; 5. Iddisinjat biex jopera bi skala mhux ambigwa viżwalizzata li teċċedi l-5,120 m; jew 6. Iddisinjati sabiex jifilħu għall-pressjoni waqt ħidma normali f'fond ta' aktar minn 1 000 m u bi trasdutturi li għandhom xi wieħed minn dan li ġej: a. Kumpens dinamiku għall-pressjoni; jew b. Jinkorporaw element tat-trasduzzjoni li mhux it-titanat żirkonat taċ-ċomb; c. Projetturi akustiċi, inklużi trasdutturi, jinkorporaw elementi pjeżoelettriċi, manjetostrittivi, elettrostrittivi, elettrodinamiċi jew idrawliċi li jaħdmu individwalment jew f'kombinazzjoni ddisinjata u li għandhom xi wieħed minn dan li ġej: Nota 1: L-istatus ta’ kontroll tal-projetturi akustiċi, inkluż trasdutturi, iddisinjati apposta għal tagħmir ieħor mhux speċifikat f'6A001 huwa determinat mill-istatus ta’ kontroll tat-tagħmir l-ieħor. Nota 2: 6A001.a.1.c. ma jikkontrollax is-sorsi elettroniċi li jiddirieġu l-ħoss vertikalment biss, jew sorsi mekkaniċi (pereż, pistola pnewmatika jew pistola tal-fwar) jew kimiċi (pereż., splussivi). Nota 3: Elementi pjeżoelettriċi speċifikati f'6A001.a.1.c jinkludu dawk magħmula minn kristalli singoli tan-nijobat taċ-ċomb u manjeżju/titanat taċ-ċomb (Pb(Mg 1/3 Nb 2/3 )O 3 -PbTiO 3 , or PMN-PT) imkabbra minn soluzzjoni solida jew kristalli singoli tan-nijobat taċ-ċomb u tal-indju/nijobat taċ-ċomb u tal-manjeżju/titanat taċ-ċomb (Pb(In 1/2 Nb 1/2 )O 3 –Pb(Mg 1/3 Nb 2/3 )O 3 –PbTiO 3 , or PIN-PMN-PT) imkabbra minn soluzzjoni solida. 1. Jaħdmu fi frekwenzi taħt l-10 kHz u għandhom xi wieħed minn dawn li ġejjin: a. Mhux iddisinjati għal operat kontinwu b’ċiklu tat-tħaddim ta’ 100 % u b'"Livell ta’ Sors ta’ kamp liberu rradjat (SLRMS)" li jeċċedi (10log (f) + 169,77) dB (referenza 1 μPa f’1 m) fejn f hi l-frekwenza f’Hertz ta' massimu ta’ Rispons ta' Vultaġġ Trażmissiv (TVR) ta’ inqas minn 10 kHz; jew b. Iddisinjati għal operat kontinwu b’ċiklu tat-tħaddim ta’ 100 % u b'"Livell tas-Sors ta’ kamp liberu rradjat kontinwu ta' 100 % (SLRMS)" li jeċċedi (10log (f) + 159,77) dB (referenza 1 μPa f’1 m) fejn f hi l-frekwenza f’Hertz ta' massimu tar-Rispons ta' Vultaġġ Trażmissiv (TVR) ta’ inqas minn 10 kHz; jew Nota Teknika: "Livell ta’ Sors ta’ kamp liberu rradjat (SLRMS)" huwa definit skont l-assi ta' rispons massimu u fil-kamp imbiegħed tal-projettur akustiku. Jista’ jinkiseb mir-Rispons ta' Vultaġġ Trażmissiv billi tintuża l-ekwazzjoni li ġejja: SLRMS = (TVR + 20log VRMS) dB (ref 1μPa at 1 m), fejn SLRMS huwa l-livell tas-sors, TVR huwa r-Rispons ta' Vultaġġ Trażmissiv u VRMS huwa l-Vultaġġ Mexxej tal-Projettur. 2. Mhux użat 3. Trażżin tal-lobi laterali ta’ aktar minn 22 dB; d. Sistemi u tagħmir akustiċi ddisinjati biex jiddeterminaw il-pożizzjoni ta' bastimenti tal-wiċċ jew vetturi ta' taħt wiċċ l-ilma li għandhom dan kollu li ġej, u komponenti ddisinjati apposta għalihom: 1. Distanza ta' detezzjoni ta' aktar minn 1 000 m; kif ukoll 2. Preċiżjoni ta' pożizzjonament ta' inqas minn 10 m rms (root mean square) f'kejl minn distanza ta' 1 000 m; Nota: 6A001.a.1.d. jinkludi: a. Tagħmir li juża "proċessar tas-sinjali" koerenti bejn żewġ illuminaturi jew aktar u l-unità idrofonika li tinġarr mill-bastiment tal-wiċċ jew mill-vettura ta' taħt wiċċ l-ilma; b. Tagħmir li jista’ jikkoreġi awtomatikament l-iżbalji ta’ propagazzjoni tal-veloċità tal-ħoss fil-kalkolu ta’ punt. e. Sonars attivi individwali, iddisinjati apposta jew modifikati għal detezzjoni, lokazzjoni u klassifikazzjoni awtomatika ta' għawwiema jew għaddasa, li għandhom dan kollu li ġej, u matriċijiet akustiċi li jittrażmettu u jirċievu ddisinjati apposta għalihom: 1. Distanza ta’ detezzjoni ta’ aktar minn 530 m; 2. Preċiżjoni ta’ pożizzjonament ta’ inqas minn 15 m rms (root mean square) f’kejl minn distanza ta’ 530 m; kif ukoll 3. Medda tal-frekwenzi ta' impuls trażmess ta’ iktar minn 3 kHz; N.B:. Għas-sistemi ta’ detezzjoni tal-għaddasa ddisinjati apposta jew modifikati għall-użu militari, ara l-Kontrolli tal-Merkanzija Militari. Nota: Għal 6A001.a.1.e., fejn hemm speċifikati diversi distanzi ta’ detezzjoni għal diversi ambjenti, tintuża l-itwal distanza ta’ detezzjoni. 2. Sistemi passivi, tagħmir passiv u komponenti ddisinjati apposta għalihom, kif ġej: a. Idrofoni b'xi wieħed minn dan li ġej: Nota: L-istatus ta’ kontroll tal-idrofoni ddisinjati apposta għal tagħmir iehor hu ddeterminat mill-istatus ta’ kontroll tat-tagħmir l-ieħor. Nota Teknika: L-idrofoni jikkonsistu minn element sensittiv wieħed jew aktar li jipproduċu kanal uniku ta’ ħruġ akustiku. Dawk li għandhom diversi elementi jistgħu jissejħu grupp idrofonu. 1. Jinkorporaw elementi sensittivi flessibbli kontinwi; 2. Jinkorporaw assemblaġġi flessibli ta' elementi sensittivi diskreti b'diametru jew tul inqas minn 20 mm u b'separazzjoni bejn l-elementi ta' inqas minn 20 mm 3. Għandhom xi wieħed mill-elementi sensittivi li ġejjin: a. Fibri ottiċi; b. ‘Pellikoli ta’ polimeru pjeżoelettriku’ minbarra fluworur tal-polivinilidene (PVDF) u l-kopolimeri tiegħu {P(VDF-TrFE) u P(VDF-TFE)}; c. ‘Kompożiti pjeżoelettriċi flessibbli’; d. Kristalli singoli pjeżoelettriċi tan-nijobat taċ-ċomb u tal-manjeżju/titanat taċ-ċomb (jiġifieri, Pb(Mg1/3Nb2/3)O3-PbTiO3, jew PMN-PT) imkabbra min soluzzjoni solida jew d. Kristalli singoli pjeżoelettriċi tan-nijobat taċ-ċomb u tal-indju/titanat taċ-ċomb (jiġifieri, Pb(In1/2Nb1/2)O3–Pb(Mg1/3Nb2/3)O3–PbTiO3, jew PIN-PMN-PT) imkabbra min soluzzjoni solida 4. "Sensittività idrofonika" aħjar minn -180 dB f'kull fond mingħajr kumpens għall-aċċellerazzjoni; 5. Iddisinjati sabiex jaħdmu f'fond ta' aktar minn 35 m b'kumpens għall-aċċellerazzjoni; jew 6. Iddisinjati sabiex jaħdmu f'fond ta' aktar minn 1 000 m; Noti tekniċi: 1. Elementi sensittivi ta' 'pellikola ta' polimeru pjeżoelettriku' jikkonsistu minn pellikola ta' polimeru polarizzat imġebbda u mwaħħla fuq qafas ta' support jew bobina (mandrin). 2. Elementi sensittivi ta' 'kompożiti pjeżoelettriċi flessibbli' jikkonsistu minn partiċelli jew fibri ta' ċeramika pjeżoelettrika mħalltin ma' kompost ta' gomma, polimeru jew epossidiku elettrikament iżolanti u akustikament trasparenti, fejn il-kompost huwa parti integrali mill-elementi sensittivi. 3. "Sensittività idrofonika" hija definita bħala għoxrin darba l-logaritmu sal-bażi ta' 10 tal-proporzjon tal-vultaġġ tal-ħruġ rms ma' referenza ta' 1 V rms, meta s-sensur idrofoniku, mingħajr preamplifikatur, jitqiegħed f'kamp akustiku b'mewġ fi pjan bi pressjoni rms ta' 1 μPa. Per eżempju, idrofonu ta' - -160 dB (riferenza 1 V kull μPa) jipproduċi produzzjoni ta' vultaġġ ta' 10 -8 V f'dan il-qasam, waqt li wieħed b'sensittività ta' - -180 dB jipproduċi biss 10 -9 V. Għalhekk, sensittività ta' -160 dB hija aħjar minn dik ta' -180 dB. b. Matriċijiet ta' idrofoni akustiċi rmunkati li għandhom xi wieħed minn dan li ġej: Nota Teknika: Il-matriċijiet ta’ idrofoni jikkonsistu f’għadd ta’ idrofoni li jipprovdu kanali akustiċi ta’ ħruġ multipli. 1. Spazji bejn il-gruppi ta' idrofoni ta' inqas minn 12,5 m jew "li jistgħu jiġu modifikati" sabiex ikollhom spazji bejn il-gruppi ta' idrofoni ta' inqas minn 12,5 m; 2. Iddisinjati jew ‘jistgħu jiġu modifikati’ sabiex jaħdmu f’fond ta’ aktar minn 35 m; Nota Teknika: "Jistgħu jiġu modifikati" f'6A001.a.2.b.1. u 2. tfisser li hemm il-mezzi sabiex jinbidlu s-sistema tal-fili jew l-interkonnessjonijiet sabiex jinbidel l-ispazjar bejn il-gruppi ta' idrofoni jew il-limiti tal-fond operattiv. Dawn il-provvedimenti huma: fili żejda ta' aktar minn 10 % tal-għadd ta' fili, blokok ta' aġġustament tal-ispazji bejn il-gruppi ta' idrofoni jew apparati interni li jillimitaw il-fond li jistgħu jiġu aġġustati jew li jikkontrollaw aktar minn grupp ta' idrofoni wieħed. 3. Sensuri tad-direzzjoni speċifikati f’6A001.a.2.d.; 4. Pajpijiet tal-arranġament rinfurzati b’mod lonġitudinali; 5. Arranġament assemblat ta' inqas minn 40 mm f'diametru; 6. Mhux użat; 7. Karatteristiċi idrofoniċi speċifikati f’6A001.a.2.a.; jew 8. Sensuri idroakustiċi bbażati fuq l-aċċelerometru speċifikati f'6A001.a.2.g.; c. Tagħmir għall-ipproċessar, iddisinjat apposta għal matriċijiet ta' idrofoni akustiċi rmunkati, li għandhom "programmabbiltà aċċessibbli għall-utent" u pproċessar u korrelazzjoni fil-ħin jew fil-frekwenza, inkluż analiżi spettrali, filtrazzjoni diġitali u tiswir ta' raġġi bl-użu tal-Fast Fourier jew trasformati jew proċessi oħrajn; d. Sensuri tad-direzzjoni li għandhom dan kollu li ġej: 1. Preċiżjoni aħjar minn ± 0,5°; kif ukoll 2. Iddisinjati sabiex jaħdmu f’fond ta’ aktar minn 35 m jew għandhom apparat ta' detezzjoni għall-fond aġġustabbli jew li jista’ jitneħħa sabiex jaħdmu f’fond ta’ aktar minn 35 m; e. Matriċijiet idrofoniċi ta' kejbil tal-qiegħ jew tal-bajja, b'xi wieħed minn dan li ġej: 1. Jinkorporaw idrofoni speċifikat f'6A001.a.2.a.; 2. Jinkorporaw moduli tas-sinjali ta’ gruppi ta’ idrofoni multiplessati li għandhom il-karatteristiċi kollha li ġejjin: a. Iddisinjati sabiex jaħdmu f’fond ta’ aktar minn 35 m jew għandhom apparat ta' detezzjoni għall-fond aġġustabbli jew li jista’ jitneħħa sabiex jaħdmu f’fond ta’ aktar minn 35 m; kif ukoll b. Interkambjabbli operattivament ma' moduli ta' matriċi ta' idrofoni akustiċi rmunkati; o 3. Jinkorporaw sensuri idroakustiċi bbażati fuq l-aċċelerometru speċifikati f'6A001.a.2.g.; f. Tagħmir ta' pproċessar, iddisinjat apposta għal sistemi ta' kejbils tal-qiegħ jew tal-bajja, li għandhom "programmabbiltà aċċessibbli għall-utent" u pproċessar u korrelazzjoni fil-ħin jew fil-frekwenza, inkluż analiżi spettrali, filtrazzjoni diġitali u tiswir ta' raġġi bl-użu tal-Fast Fourier jew trasformati jew proċessi oħrajn; g. Sensuri idroakustiċi bbażati fuq l-aċċelerometru li għandhom dan kollu li ġej: 1. Komposti minn tliet aċċelerometri rranġati matul tliet assi distinti; 2. Ikollhom 'sensittività ta' aċċelerazzjoni' ġenerali aħjar minn 48 dB (referenza 1 000 mV rms għal kull 1 g); 3. Iddisinjati sabiex jaħdmu f'fond ta' aktar minn 35 metru; kif ukoll 4. Frekwenza operattiva taħt l-20 kHz Nota: 6A001.a.2.g. ma jikkontrollax is-sensuri tal-veloċità ta’ partiċella jew il-ġeofoni. Noti tekniċi: 1. Is-sensuri idroakustiċi bbażati fuq l-aċċelerometru huma magħrufa wkoll bħala sensuri vettorjali. 2. "Sensittività tal-aċċellerazzjoni" hija definita bħala għoxrin darba l-logaritmu sa bażi ta' 10 tal-proporzjon tal-vultaġġ tal-ħruġ rms ma' referenza ta' 1 V rms, meta s-sensur idroakustiku, mingħajr preamplifikatur, jitqiegħed f'kamp akustiku b'mewġ fi pjan b'aċċelerazzjoni rms ta' 1 g (jiġifieri 9,81 m/s2). Nota: 6A001.a2. jikkontrolla wkoll tagħmir riċevitur, sew jekk konness fl-applikazzjoni normali ma' tagħmir attiv separat kif ukoll jekk le, u komponenti ddisinjati apposta għalhekk.